**Nr. AR 9446/………………….. .2025**

**Raport**

**privind rezultatele** **acțiunilor de control referitoare la verificarea respectării legislației privind mențiunile nutriționale și de sănătate înscrise pe produsele alimentare**

Având în vedere Planul de control al Inspecției Sanitare de Stat pentru anul 2025, precum și responsabilităţile Ministerului Sănătăţii în domeniul menţiunilor nutriţionale şi de sănătate înscrise pe produsele alimentare, Inspecţia Sanitară de Stat din cadrul Ministerului Sănătăţii a dispus **organizarea** **în perioada** **07.04.2025- 30.04.2025 a acţiunii tematice de control referitoare la verificarea respectarii legislației în vigoare privind menţiunile nutriţionale şi de sănătate înscrise pe produsele alimentare (din toate categoriile de alimente care au pe etichetă înscrise mențiuni nutriționale și de sănătate).**

Acţiunile de controlau constat în verificarea respectării prevederilor:

- Regulamentului CE nr. 1924/2006 privind menţiunile nutriţionale şi de sănătate înscrise pe produsele alimentare.

* Regulamentului CE nr. 432/2012 de stabilire a unei liste de menţiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire şi la dezvoltarea şi sănătatea copiilor.
* Regulamentului CE nr. 1169/2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei.
* Hotărârea Guvernului nr. 723/2011 privind stabilirea cadrului legal necesar pentru aplicarea Regulamentului (CE) nr. 1.924/2006 al Parlamentului European şi al Consiliului din 20 decembrie 2006 privind menţiunile nutriţionale şi de sănătate înscrise pe produsele alimentare.
* Ordinul nr.1705/45/29 din 2011/2012 al ministrului sănătăţii, al preşedintelui Autorităţii Naţionale pentru Protecţia Consumatorilor şi al preşedintelui Autorităţii Naţionale Sanitare Veterinare şi pentru Siguranţa Alimentelor privind controlul pe piaţă al menţiunilor nutriţionale şi de sănătate înscrise pe produsele alimentare.

**În acţiunile de control au fost avute în vedere** următoarele:

- verificarea respectării condiţiilor de utilizare a menţiunilor nutriționale /menţiunilor de sănătate înscrise pe eticheta produsului, conform prevederilor Anexei la Regulamentul CE nr. 432/2011,

- verificarea înregistrării în registrul national a mențiunilor nutriționale/ de sănătate.

În cadrul acțiunii tematice au fost derulate acțiuni de control în vederea verificării respectării legislației în vigoare privind mențiunile nutriționale și de sănătate înscrise pe produsele alimentare, pe următoarele tipuri de unități:

**I.** **Numărul estimat de unități de verificat în cadrul acțiunii tematice - 2.273,** din care**:**

**- producători - 134**

**- importatori - 68**

**- distribuitori - 174**

**- retaileri – 1.897**, din care: supermarketuri- 654, magazine - 598, farmacii - 277, plafar -215, alte unități de vânzare cu amănuntul - 153.

**II. Numărul total de unități controlate față de cele estimate: în cadrul acțiunii tematice - 1822**, din care:

**- producători - 177,**

**- importatori - 14,**

**- distribuitori - 166**

**- retailer - 1.456,** din care: supermarketuri - 541, magazine - 485, farmacii - 287, plafar- 98, alte unități de vânzare cu amănuntul - 54.

**III. În cadrul acțiunilor de control au fost controlate 5.022 produse alimentare din toate categoriile de alimente** (alimente cu destinatie nutrițională specială, suplimente alimentare, alimente cu adaos de vitamine, minerale și alte substanțe, alimente tratate cu radiații ionizante, ape îmbuteliate, produse de panificație, produse lactate, produse vegetale), **dintre care 315 produse alimentare erau neconforme** din punct de vedere al:

- utilizării mențiunilor nutriționale și de sănătate înscrise pe eticheta produselor controlate,

- conditiei de utilizare a mențiunii

- înscrierii pe etichetă a altor mențiuni decât cele din Regulamentul CE nr. 1924/2006 și Regulamentul UE nr. 432/2012,

- înregistrării mențiunilor nutriționale/sănătate în registrul national al mențiunilor nutriționale și de sănătate.

**IV. Pentru neconformitățile identificate în urma acțiunilor de control au fost aplicate un număr total de 78 sancțiuni contravenționale** astfel:

* **Număr avertismente: 32**
* **Numar amenzi: 46**

**Valoare amenzi: 192.500 lei.**

**Din numărul total de 78 sancțiuni contravenționale:**

1. Pentru **neconformitățile produselor alimentare cu mențiuni nutriționale și/sau de sănătate înscrise pe etichetă**, un număr de **32 sanctiuni contravenționale** au fost aplicate pentru **neconformitățile privind utilizarea mențiunilor nutriționale și de sănătate și a condiției de utilizare a mențiunii** nutriționale/sănătate înscrisă pe eticheta produsului, astfel:

- **număr avertismente: 15**

- **număr amenzi: 17**

**Valoare amenzi: 96.000 lei.**

**Produse retrase de la comercializare:**

* **11.443 litri alimente** (de exemplu DSP Bucureștia oprit de la comercializare 10.990 litribăuturi răcoritoare cu mențiuni nutriționale înscrise pe etichetă, care nu erau notificate în registrul național al mențiunilor nutriționale si/sau în registrul produselor cu adaos de vitamine și minerale, etc).
* **643.007 bucăți alimente** (de exemplu DSP Mureșa dispus măsura blocării la comercializare până la reetichetarea corespunzatoare cu Regulamentul CE nr. 1924/2006 a a 640.260 bucăți alimente cu adaos de vitamine, minerale, etc)**.**

1. Pentru celelalte neconformități, altele decât cele menționate la lit. a), au fost aplicate un număr de **46 sancțiuni contravenționale** pentru:depozitare necorespunzătoare a produselor alimentare, lipsa noțiunilor fundamentale de igienă, etc astfel:

* **număr avertismente: 17**
* **număr amenzi: 29**
* **Valoare amenzi: 96.500 lei.**

1. **Control “Alimente cu destinație nutrițională specială”**

Au fost controlate **820 alimente cu destinație nutrițională specială**, din care **799 corespunzătoare și 21 necorespunzătoare** din punct de vedere al înscrierii în registrul nationalal mențiunilor de sănătate / mențiuni nutriționale (exemple de judete unde s-au identificat neconformități: DSP Dolj - 5, DSP Galați - 2, DSP Prahova - 4, DSP Sălaj - 1, DSP Vaslui - 3 și DSP București - 1, etc).

1. **Exemple de neconformități identificate**:

* Alimente cu destinatie nutrițională specială cu mențiuni nutriționale și de sănătate care nu se regăseau înscrise în Registrul național al mențiunilor nutriționale și de sănătate.

b) **Exemple de alimente cu destinație nutrițională specială cu mențiuni nutriționale/sănătate care nu se regăseau înscrise în Registrul național al mențiunilor nutriționale și de sănătate**:

* Produsul MENIU PĂSTARNAC, CUȘCUȘ ȘI PUI ECO, DE LA 6 LUNI, FĂRĂ ADAOS DE SARE, 190 g., având înscrisă pe etichetă mențiunea nutrițională "**Fără adaos de sare**".
* Produsul MANGO ȘI MĂR, DE LA 5 LUNI, FĂRĂ ADAOS DE ZAHĂR, 180 gr., având înscrisă pe etichetă mențiunea nutrițională "**Fără adaos de zahăr".**
* Produsul LEGUME ȘI OREZ CU CARNE DE PUI, DE LA 4 LUNI, 125 g, având înscrisă pe etichetă mențiunea nutrițională ”**Fără adaos de sare**” .
* Produsul FRUCTE ȘI CEREALE, MĂR, BANANA CU PRIMUL BISCUIT AL COPILULUI, DE LA 4 LUNI, 125 g, având înscrisă pe etichetă mențiunea nutrițională ”**Fără adaos de zaharuri”.**

1. **Control “Suplimente Alimentare”**

Au fost verificate **1.094 suplimente alimentare,** din care **985 au fost corespunzătoare și 109 necorespunzătoare** din punct de vedere al înregistrării mențiunilor de nutriționale și de sănătate în registrul national, conform art. 5 din HG nr. 723/2011 și etichetare neconformă (exemple de judete în care au fost identificate neconformitățile mentionate : DSP Harghita - 19, DSP Prahova - 19, DSP Galați - 17, DSP Vaslui - 15, DSP Buzău - 5 , DSP Mureș - 5, etc).

1. **Exemple de neconformități constatate:**

* Suplimente alimentare cu mențiuni nutriționale și de sănătate care nu se regăseau înscrise în Registrul național al mențiunilor nutriționale și de sănătate.
* Suplimente alimentare ale caror informații de pe etichete nu erau în limba română,
* Suplimente alimentare cu declarația nutrițională incompletă

1. **Exemple de suplimente alimentare cu mențiuni nutriționale/sănătate** care la data controlului nu erau înscrise în registrul național al mențiunilor nutriționale și de sănătate:

* Suplimentul alimentar MAGNEZIU GLICINAT, cu următoarele mențiuni de sănătate: **“Magneziul** contribuie la reducerea oboselii și reglează metabolismul energetic”,
* Suplimentul alimentar VITAMINA C, 59g, cu mențiunea de sănătate “**Vitamina C** susține funcționarea normală a sistemului imunitar”
* Suplimentul alimentar MG ORGANIC, 75 g., cu următoarele mențiuni de sănătate: **“Magneziul contribuie la reducerea oboselii și a extenuării, la metabolismul energetic normal, la funcționarea normală a sistemului nervos, la funcționarea normală a sistemului muscular”**
* Suplimentul alimentar MAGNEZIU BISGLICINAT, 30 capsule, 27 g., cu următoarele mențiuni de sănătate:**"Magneziul** contribuie la reducerea oboselii și extenuării, la funcționarea normală a sistemului nervos, a sistemului muscular, echilibrul electrolitic".
* Supliment alimentar MAGNEZIU TAURAT, 30 capsule, 24,75 g., cu următoarele mențiuni de sănătate: "**Magneziul** contribuie la: reducerea oboselii și extenuării, la funcționarea normală a sistemului nervos, la funcționarea normală a sistemului muscular".
* Suplimentul alimentar MAGNEZIU MARIN NATURAL 375 + B6, 30 capsule, 23,4 g., cu următoarele mențiuni de sănătate: **"Magneziul** contribuie la: reducerea oboselii și extenuării, echilibrul electrolitic, metabolismul energetic normal, la funcționarea normală a sistemului nervos, la sinteza proteinelor, menținerea sănătății psihice, la menținerea sănătății sistemului osos, a dinților, la procesul de diviziune celulară. **Vitamina B6** contribuie la: sinteza normală a cisteinei, metabolismul energetic normal, la funcționarea normală a sistemului nervos, la metabolismul normal al homocisteinei, la metabolismul normal al proteinelor și al glicogenilor, la menținerea sănătății psihice, la formarea normală a globulelor roșii, la funcționarea normală a sistemului imunitar, la reducerea oboselii și extenuării, la reglarea activității hormonale".
* Suplimentul alimentar, CALCIU + VITAMINA D3, 30 capsule, 49,5 g., cu următoarele mențiuni de sănătate: **"Calciu și vitamina D3** este necesar pentru menținerea sănătății sistemului osos, pentru menținerea sănătății dinților. Contribuie la funcționarea normală a enzimelor digestive și la procesul de diviziune și de diferențiere celulară. **Vitamina D3** contribuie la funcționarea normală a sistemului imunitar, la absorbția/utilizarea normală a calciului și fosforului, la menținerea sănătății sistemului osos, la menținerea sănătății dinților, la menținerea funcției normale a sistemului muscular, participa la procesul de diviziune celulară”.
* Suplimentul alimentar, Vitamina D3 4000 UI 30 capsule, 18,6 grame, cu următoarele mențiuni de sănătate: **"Vitamina D3** contribuie la funcționarea normală a sistemului imunitar, la absorbția/utilizarea normală a calciului și fosforului, la menținerea concentrațiilor normale de calciu în sânge, la menținerea sănătății sistemului osos, la menținerea sănătății dinților, la menținerea funcției normale a sistemului muscular, participa la procesul de diviziune celulară".
* Suplimentul alimentar CAL-MAG-ZN, 30 comprimate, 45 g., cu următoarele mențiuni de sănătate: "**Calciu** este necesar pentru menținerea sănătății sistemului osos și a sănătății dinților. Contribuie la funcționarea normală a enzimelor digestive și la procesul de diviziune și diferențiere celulară. **Magneziul** contribuie la menținerea sănătății sistemului osos și a sănătății dinților, la funcționarea normală a sistemului muscular și la sinteza normală a proteinelor. Contribuie la funcționarea normală a sistemului nervos, la menținerea sănătății psihice și la reducerea oboselii și extenuării. **Zincul** contribuie la funcționarea normală a sistemului imunitar, la procesul de diviziune celulară și protejează celulele împotriva stresului oxidative. Contribuie la funcția cognitivă normală, la menținerea sănătății sistemului osos, a vederii normale, a părului, unghiilor și a pielii. Contribuie la menținerea fertilității și reproducerii umane și a concentrațiilor normale de testosteron din sânge”.
* Suplimentul alimentar CALCIU LICHID, 68,4 g., cu următoarele mențiuni de sănătate: “**Calciul** este necesar pentru menținerea sănătății sistemului osos și a sănătății dinților, contribuie la coagularea normală a sângelui, la metabolismul energetic normal, la funcționarea normală a sistemului muscular și la neurotransmisie normală. **Magneziul** contribuie la reducerea oboselii și extenuării, la funcționarea nomala a sistemului nervos și la menținerea sănătății psihice. **Vitamina K1** contribuie la menținerea sistemului osos. **Vitamina D3** contribuie la absorbția și utilizarea calciului și foforului, la menținerea sănătății sistemului osos, muscular și al dinților”.
* Suplimentul alimentar MULȚI MINERALE, 24 g., cu următoarele mențiuni de sănătate: “**Calciu** contribuie menținerea sănătății sistemului osos și a sănătății dinților, la procesul de diviziune și diferențiere celulară. **Magneziul** contribuie la funcționarea normală a sistemului muscular și nervos, la menținerea sănătății psihice, la reducerea oboselii și extenuării și la sinteza normală a proteinelor. **Zincul** contribuie la funcționarea normală a sistemului imunitar, menținerea fertilității și reproducerii umane și a concentrațiilor normale de testosteron din sânge. **Fierul** contribuie la formarea normală a globulelor roșii și hemoglobinei. **Cuprul și Manganul** contribuie la menținerea sănătății țesutului conjunctiv. **Iodul** contribuie la funcționarea normală a glandei tiroide”.

1. **Control “ALIMENTE CU ADAOS DE VITAMINE, MINERALE ȘI ALTE SUBSTANȚE”**

Au fost verificate **1.080 alimente cu adaos de vitamine, minerale și alte substanțe**, din care **1.012 au fost corespunzătoare** și **68 au fost necorespunzătoare** din punct de vedere al înregistrarii mențiunilor nutriționale și de sănătate înscrise pe acestea și al etichetării (exemple de judete în care s-au identificat neconformități pe tipuri de produse: DSP Harghita - 15, DSP Mureș - 13, DSP Prahova - 4, DSP Vaslui - 16, DSP București - 12, etc).

1. **Exemple de neconformități identificate**:

* Alimente cu adaos de vitamine, minerale și alte substanțe care nu sunt înscrise în registrul național al mențiunilor nutriționale și de sănătate.
* Alimente cu adaos de vitamine, minerale și alte substanțe care nu sunt notificate, conform Ord.MS nr. 369/2010.
* Mențiuni nutriționale și de sănătate înscrise pe eticheta unor produse care nu erau traduse în limba română.

1. **Exemple de alimente cu adaos de vitamine, minerale și alte substanțe verificate, care prezintă pe etichetă mențiuni nutriționale și de sănătate**,care nu sunt înscrise în Registrul național al mențiunilor nutriționale și de sănătate:

**- Băutură din ovăz cu adaos de calciu și vitamine** cu următoarele mențiuni:

- Mențiuni nutriționale : - fără zahăr adăugat, sursă de calciu, vitamina B2 și D2, bogat în fibre

- **Bomboane de lămăiță și adaos de vitamina C**, cu mențiunea nutrițională: “cu adaos de vitamina C”

- **Băutură cu mix de fructe** cu următoarele mențiuni:

* mențiunea nutrițională: “fără zahăr adăugat, light”
* mențiunea de sănătate: “vitamina C contribuie la funcționarea normală a sistemului imunitar”.
* **100% Coctail de măceșe cu adaos de vitamina C**, cu mențiunea nutrițională: “ adaos de vitamina C”.
* **Choco cereale flakes-fulgi din cereale cu ciocolată, cu calciu**, cu următoarele mențiuni:

- mențiunea nutrițională: “sursă de calciu, bogat în fibre”

- mențiunea de sănătate: “calciul contribuie la dezvoltarea oaselor la copii”

- **Ulei de floarea soarelui-cu adaos de vitamine A+D**, cu mentiunea nutriționala

“ cu adaos de vitamina A și D”.

* **Grăsime vegetală tartinabilă cu omega cu** mențiunea de sănătate: “te ajută la menținerea colesterolului în limite normale”.
* **Fulgi bruggen de porumb, bogat în fier, sursă de zinc**, cu mențiunea nutrițională: “bogat în fier, sursă de zinc”.
* **Bomboane cu fructe cu vitamine**, cu mențiune nutrițională: “cu adaos de vitamine”.

- **Băutură cu migdale și vitamine** cumențiune nutrițională: “cu adaos de vitamine”.

1. **Control “ ALIMENTE TRATATE CU RADIAȚII IONIZANTE”**

Au fost controlate **141 produse din categoriile alimentare permise a fi iradiate** conform legislației europene și naționale în vigoare: plante aromatice uscate, ingrediente vegetale uscate, condimente, din care **136 erau corespunzatoare și 5 erau necorespunzătoare** din punct de vedere al conditiei de utilizare a mențiunilor nutriționale și de sănătate și notificare în registrul national, conform HG nr. 723/2011 ( exemple de judete care în timpul controalelor au depistat produse neconforme: DSP Dâmbovița - 3, DSP Galați - 1 și DSP Tulcea - 1).

1. **Exemple de neconformități identificate:**

* Mențiuni nutriționale care nu respecta conditia de utilizare, ca de exemplu mentiunea nutriționala“*fără adaos de zahăr”*se regăsește în Regulamentul CE nr. 1924/2006, dar nu respectă condiția de utilizare, pe etichetă neexistând informația „conține zaharuri prezente în mod natural”.
* Neînregistrarea mențiunilor nutriționale/sănătate în registrul național al mențiunilor nutriționale /sănătate, conform HG nr. 723/2011.

1. **Exemple de alimente permise a fi iradiate cu mențiuni nutriționale, neconforme din punct de vedere al conditiei de utilizare a mențiunii nutriționale:**

* **GHIMBIR NATURAL**, care prezintă pe etichetă **mențiunea nutrițională** *fără adaos de zahăr***, neconformă** deoarece **nu se respecta conditia de utilizare,** de pe eticheta produsului lipsind informația „conține zaharuri prezente în mod natural”.

1. **Control “APE ÎMBUTELIATE”**

Au fost controlate **140 produse din categoria ape** **îmbuteliate, din care 137 au fost corespunzatoare și 3 necorespunzătoare** din punct de vedere al înregistrarii mențiunilor nutriționale și de sănătate în registrul national, conform HG nr. 723/2011 (DSP Harghita - 2 și DSP Vaslui -- 1).

**a) Exemple de neconformități identificate:**

* Mențiuni nutriționale care nu sunt înscrise în registrul național national al mențiunilor nutriționale și de sănătate.

**b) Exemple de produse din categoria apa îmbuteliate, cu mențiuni nutriționale pe etichetă care nu sunt înscrise în registrul național national al mențiunilor nutriționale și de sănătate:**

* **Apă minerală necarbogazoasă(plată)-oligominerală**, cu mențiunea nutrițională: conținut foarte scăzut de nitrați, corespunde unui regim sărac în sodiu.
* **Apă minerală lejeră, magneziană, decarbogazificată parțial**, cu mentiunea nutrițională: conține magneziu (magneziană).
* Pe eticheta unei ape îmbuteliate era înscrisă mențiunea **,,cu sodiu redus”**,mențiune care nu este înscrisă în Registrul național al mențiunilor nutriționale și de sănătate, conform H.G. 723 din iulie 2011.

1. **Control “PRODUSE DE PANIFICAȚIE”**

Au fost controlate **668 produse de panificatie, din care** **645 produse erau conforme și 23 au fost necorespunzatoare,** lipsind notificarea în registrul național al mențiunilor, conform HG nr. 723/2011 (exemple de județe unde s-au depistat neconformități: DSP Harghita - 8, DSP Vaslui - 5, DSP Argeș - 3, DSP Galați - 3, etc).

Mentionăm că la această categorie de alimente, cele mai **frecvente mențiuni înscrise** pe etichetă au fost **mențiunile nutriționale**: **“Sursă de fibre”**, **“Bogat în fibre”,** **"Sursă de proteine".**

1. **Exemple de neconformități identificate:**

* Neînregistrarea produselor de panificatie (pâine, biscuiți, etc) cu mențiuni nutriționale/sănătate, în registrul national national al mențiunilor nutriționale și de sănătate, conform prevederilor HG nr. 723/2011.

1. **Exemple de produse de panificatie cu mențiuni nutriționale pe etichetă care nu erau înscrise în registrul nationalal mențiunilor nutriționale :**

- **Biscuiți cu îndulcitori, fără zaharuri** – cu mențiunea nutrițională: sursă de fibre, cu îndulcitori, fără zaharuri

- **Biscuiți crocanți cu cereale integrale** cu mențiunea nutrițională: bogat în fibre, fără zahăr adăugat

* **Pâine feliată, cu făină integrală de grâu, cu îndulcitor,** cu mențiunea nutrițională: fără sare și zahăr adăugat, conține zaharuri naturale; bogat în fibre.

1. **Control** **PRODUSE LACTATE**

Au fost controlate **292 produse lactate (unt, iaurt, etc)**, din care: **277 produse lactate, diverse sortimente au fost conforme și 15 au fost neconforme** din punct de vedere al înregistrării produselor lactate cu mențiuni nutriționale și de sănătate în registrul national al mențiunilor nutriționale și de sănătate (exemple de judete în care s-a identificat neconformitatea: DSP Harghita – 8, DSP Alba - 4, etc).

**Exemple de mențiuni nutriționale și de sănătate identificate pe produsele alimentare** **lactate, care nu sunt înscrise în registrul national al mențiunilor nutriționale/sănătate**:

- **Unt cu conținut redus de grăsime**, cu mențiunea nutrițională: conținut redus de grăsime

- **Lapte cu cacao**, cu mențiunea nutrițională: sursă de proteine și calciu

- **Cașcaval semidegresat**, semitare, cu următoarele mențiuni nutriționale: semidegresat, bogat în proteine, sursă de vitamina A, bogat în calciu.

- **Branză - maturată** 21 zile, cu mentiunea nutrițională : Sursă de calciu.

- **Iaurt cu Bifidus 3,4% grăsime**, cu urmatoarele mențiuni nutriționale și de sănătate:

- sursă de calciu și proteine.

- calciul contribuie la funcționarea normală a enzimelor digestive, contribuie la metabolismul energetic normal.

1. **Control “PRODUSE VEGETALE”**

Au fost controlate un număr de **279 produse vegetale** (margarină, ulei vegetal, etc), din care **267 erau corespunzătoare și 12 necorespunzatoare** din punct de vedere al respectării legislației în vigoare în domeniul mențiunilor nutriționale și de sănătate. Cele 12 produse vegetale necorespunzatoare au fost depistate în următoarele judete: DSP Harghita -9, DSP Vaslui-2 și DSP Tulcea-1.

1. **Exemple de neconfomități identificate:**

* Neînregistrarea produselor cu mențiuni nutriționale/sănătate în registrul national, conform prevederilor HG nr. 723/2011.
* Lipsa traducerii în limba română a informațiilor înscrise pe eticheta produselor alimentare,
* Nerespectarea conditiei de utilizare a mențiunii nutriționale

1. **Exemple de produse din această categorie cu mențiuni nutitionale și de sănătate pe etichetă, neconforme:**

- **Ulei rafinat de floarea soarelui**, cu următoarele mențiuni nutriționale și de sănătate:

- Mențiune nutrițională: “Bogat în vitamina E”

- Mențiune de sănătate:” Vitamina E contribuie la protejarea celulelor împotriva degradării cauzate de stresul oxidativ”.

- **Ulei rafinat de floarea soarelui**, cu mențiunea nutrițională: „Natural bogat în vitamina E și adaos de vitamina D”.

- **Creminos cu unt 60% grăsime,** cu mențiunea nutrițională: „**Conținut redus de grăsime**”, utilizata neconform, prin nerespectarea conditiei de utilizare a mențiunii, conform Anexei Reg. nr. C.E. 1924/2006. Conform Anexei, se poate utiliza mențiunea nutrițională: „**Conținut redus de grăsime** dacă produsul nu conține mai mult de 3 g grăsimi per 100g. Pe eticheta produsului, valoarea grăsimii este de 60 g.

- **Mazăre verde uscată, cu m**ențiuni nutriționale: - bogat în proteine și bogat în fibre

- **Ananas uscat fără zahăr adăugat,** cu mentiunea nutriționale : - fără zahăr adăugat

- **Margarina cu conținut redus de grăsime,** cu mențiunea nutrițională - cu conținut redus de grăsime

- **SNACK Humus chips with seasalt, -35% less fat**, cu mențiunea nutrițională: conținut redus de grăsimi(-35%less fat).

1. **Control “ALTE TIPURI (CATEGORII) DE ALIMENTE”**

Au fost controlate **508 produse alimentare**,din care **474 au fost corespunzătoare și 34 erau neconforme** din punct de vedere al utilizării mențiunilor de sănătate și a mențiunilor nutriționale ( exemple de județe unde s-au depistat, pe timpul controlului neconformități, pe tipuri de produse: DSP Harghita -15, DSP Vaslui - 6).

1. **Exemple de neconformități identificate:**

- neînregistrarea în Registrul național al mențiunilor nutriționale și de sănătate a mențiunilor nutriționale și de sănătate.

**b)** **Exemple de alte categorii de** **produse alimentare cu mențiuni nutriționale pe etichetă** care nu se regăseau în registrul national al mențiunilor nutriționale/sănătate:

**- Baton de proteină cu aromă de ciocolată și cu glazură de cacao**,cu mențiunea nutrițională: conținut ridicat de proteine și fibre

- **Baton din orez brun integral, cu ciocolată cu lapte și aromă de cocos**, cu mențiunea nutrițională: fără zahăr

- **Baton proteic - cookies&cream**, cu mențiunea nutrițională: fără zahăr adăugat, conține zaharuri naturale, bogat în proteine

- **Biscuiți proteici cu aromă de alune și glazură ciocolată albă**, cu calciu, cu mențiunile nutriționale: fără zahăr adăugat, conține calciu.

- **Pudră roșcove (carob) x 250 gr** ,cu urmatoarele mențiuni n utritionale și de sănătate :

**Mențiuni nutriționale**: „Bogat în potasiu. Sursă de calciu. Sursă de vitamina B9. Conține zaharuri prezente în mod natural”.

**Mențiuni de sănătate**: „Potasiul contribuie la funcționarea normală a sistemului nervos, la funcționarea normală a sistemului muscular și la menținerea tensiunii arteriale normale”; „Calciul contribuie la funcționarea normală a enzimelor digestive și la metabolismul energetic normal”; „Vitamina B9 contribuie la funcționarea normală a sistemului imunitar, la reducerea oboselii ți extenuării și la sinteza normală a aminoacizilor”.

**IV**. **Alte neconformități identificate:**

1. Plasarea pe piaţă a produselor alimentare care nu sunt notificate de Ministerul Sănătăţii, conform normelor specifice în vigoare.
2. Neconformitati la etichetarea unor categorii de alimente
3. Depozitarea produselor alimentare în condiții igienico-sanitare necorespunzătoare.
4. Neefectuarea examenelor medicale ale angajatilor, conform HG nr. 355/2007, etc.

**Totodată, din analiza neconformitătilor identificate în proportie de 90% principala neconformitate a constat în faptul că mențiunile nutriționale și de sănătate nu erau înscrise în registrul national al mențiunilor nutriționale și de sănătate, conform HG nr. 723/2011**.

Menționăm faptul că, în urma analizei rapoartelor, Inspecția Sanitară de Stat a dispus Direcțiilor de Sănătate Publică pe teritoriul cărora se aflau distribuitorii/etc care distribuiau/comercializau produsele alimentare cu neconformități efectuarea de controale pentru verificarea aspectelor sesizate și dispunerea măsurilor legale care se impun.